**ПРОЕКТ НА ДОГОВОР**

**№ ………………………./………………………. г.**

Днес, …………. 2019 год., гр. Добрич, община Добричка,област Добрич, между:

**1. ОБЩИНА ГРАД ДОБРИЧКА**, със седалище и адрес на управление: гр. Добрич, п.к.9300, ул. „Независимост“ №20, код по Регистър БУЛСТАТ 000852188 и номер по ЗДДС BG000852188, представлявана от инж. ТОШКО ДИМОВ ПЕТКОВ, в качеството на Кмет на Община Добричка и ..........................................., в качеството на Главен счетоводител, наричана по-долу **ВЪЗЛОЖИТЕЛ**, от една страна,

и

**2.** .........................................................................................., със седалище и адрес на управление: гр. ......................................, ул. ............................... № ......., ЕИК по Булстат: ..........................., представлявано от: ......................................................................................... на длъжност: .............................., наричано по-долу в договора **……………………….**, от друга страна,

на основание чл. 112 от Закона за обществените поръчки (ЗОП) и в изпълнение на решение № ..../...........201... г. на възложителя за определяне на изпълнител на обществена поръчка с предмет: **„Закупуване и доставка на оборудване за Община Добричка за смекчаване на отрицателното въздействие на природните и други бедствия“ по Проект: ROBG-415 „Съвместно управление на риска и партньорство в граничния регион Калараши-Добрич“, с акроним JORIMA по програма ИНТЕРРЕГ V-A Румъния-България 2014-2020 г.“,** се сключи този договор за възлагане на обществена поръчка при следните условия:

**I. ПРЕДМЕТ НА ДОГОВОРА**

**Член 1. Предмет.**

**1.1.** Възложителят възлага, а изпълнителят приема да извърши доставка и гаранционно обслужване на специализирано противопожарно оборудване и високопроходими специализирани транспортни средства за управление на риска, съгласно техническата спецификация на възложителя приложение № 1 и детайлно описани в техническото предложение на изпълнителя приложение № 2, неразделна част от договора и в съответствие с изискванията на настоящия договор.

**1.2.** Видът, техническите данни и характеристики на автомобилите и оборудването, които следва да достави изпълнителят, са подробно посочени в техническата спецификация на възложителя (приложение № 1) и в техническото предложение на изпълнителя (приложение № 2), представляващи неразделна част от настоящия договор.

**1.3.** Изпълнителят се задължава да осигурява гаранционно (сервизно) обслужване на автомобилите и оборудването по ал. (1.1) в рамките на гаранционните срокове по алинея (4.1.2), (4.1.3) и (4.1.4). Материалите, консумативите, дейностите и условията на сервизното обслужване са описани в техническото предложение на изпълнителя и следва да отговарят на техническите спецификации на възложителя.

**II. ЦЕНИ И НАЧИН НА ПЛАЩАНЕ**

**Член 2. Цена.**

**2.1.** За изпълнението на предмета на договора възложителят се задължава да заплати на изпълнителя обща цена в размер на ……………. (словом: …………….) лева без ДДС и ……………. (словом: …………….) лева с включен ДДС, съгласно ценовото му предложение (приложение № 3), неразделна част от настоящия договор.

**2.2.** Посочената обща цена включва всички разходи и възнаграждения по изпълнение на предмета на обществената поръчка като, но не само: разходите за транспортиране и доставка на автомобилите и оборудването до мястото за доставка, включително опаковане, транспорт, разопаковане, товарене, разтоварване, инсталиране, монтаж, въвеждане в експлоатация и привеждане в работно състояние, готово за приемане и експлоатация, доставка на цялата техническа и сервизна документация на български език, всички разходи за извършване на гаранционно обслужване в срока на гаранцията (за труд, резервни части), както и разходи за отстраняване на всички технически неизправности, възникнали не по вина на възложителя и покрити от гаранционните условия и гаранционната отговорност на изпълнителя, и др. присъщи разходи, неупоменати по-горе, и не подлежи на увеличение.

**2.3.** Посочената в настоящия договор цена е крайна и остава непроменена за срока на действието му.

**Член 3. Начин на плащане.**

**3.1.** Плащанията се извършват в български лева, с платежно нареждане по следната банкова сметка, посочена от изпълнителя:

……………………………………

……………………………………

**3.2.** Изпълнителят е длъжен да уведомява писмено възложителя за всички последващи промени на банковата му сметка в срок до 3 (словом: три) дни, считано от момента на промяната. В случай че изпълнителят не уведоми възложителя в този срок, счита се, че плащанията по посочената в настоящия член банкова сметка са надлежно извършени.

**3.3.** Плащането на цената по алинея (2.1) по настоящия договор се извършва, както следва:

**3.3.1.** Възложителят заплаща авансово 40% (четиридесет процента) от цената по чл. 2.1 в срок от 30 (тридесет) календарни дни от подписване на настоящия Договор и предоставяне от Изпълнителя на Възложителя на фактура, както и гаранция, обезпечаваща авансовото плащане в размера на авансовото плащане или сумата от ....................... лева, в една от формите, посочени в чл. 11 от Договора. Гаранцията, обезпечаваща авансовото плащане, се освобождава в срок до 3 (словом: три) дни след пълното усвояване на аванса. Авансът се счита за усвоен след подписване на последния Приемо-предавателния протокол по чл. 5.1.2, респективно по чл. 5.1.4 от настоящия Договор.

**3.3.2.** Окончателно плащане, в размер до 60% от договорената цена само за действително извършената доставка, в срок до 30 (тридесет) календарни дни, след представяне на следните подписани документи:

**a)** приемо-предавателен/ни протокол/и за доставката на самостоятелно обособено оборудване, съгласно техническата спецификация на възложителя (приложение № 1) и детайлно описани в техническото предложение на изпълнителя (приложение № 2), неразделна част от договора, и в съответствие с изискванията на настоящия договор, подписан/и от двете страни или упълномощени от тях лица на съответната дата.

**б)** фактура, издадена от изпълнителя и подписана от възложителя или упълномощено от него лице, съдържаща всички законови реквизити.

**III. СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА**

**Член 4. Срокове и място на доставка**

**4.1.** Договорът влиза в сила от датата на неговото подписване и изтича след изтичането на гаранционните срокове на автомобилите и оборудването, предмет на договора посочени в алинея 4.1.2, 4.1.3 и 4.1.4 и удовлетворяване на всички претенции на възложителя, свързани с гаранционната отговорност на изпълнителя.

**4.1.1.** Срокът за доставка на оборудването предмет на договора е до 240 (двеста и четиридесет) календарни дни след получаване на възлагателно писмо от възложителя.

**4.1.2.** Гаранционно обслужване на автомобилите - минимум 36 месеца или 100 000 км стандартна заводска гаранция от производителя на автомобилите, считано от датата на прехвърляне на собствеността на автомобилите. Гаранционното обслужване на автомобилите следва да се извършва в оторизирани от производителя сервизи.

**4.1.3.** Гаранционно обслужване на оборудването - минимум 12 месеца стандартна заводска гаранция от производителя, считано от датата на прехвърляне на собствеността. Гаранционното обслужване следва да се извършва в оторизирани от производителя сервизи.

**4.2.** Място на доставка: гр. Добрич, п.к. 9300, ул. „Независимост” № 20, Община Добричка.

**Член 5. Условия на доставка**

**5.1. Доставка**

**5.1.1.** Изпълнителят се задължава да достави и предаде до мястото на доставка и в съответния срок по чл. 4.1.1 автомобилите и оборудването, предмет на доставка съгласно техническата спецификация (приложение № 1) и техническото предложение на изпълнителя (приложение № 2), окомплектовани както следва:

• съгласно изискванията на производителя;

• със сертификати за съответствие, гаранционна и сервизна книжка, паспорти или други документи от производителя, съдържащи технически данни и характеристики;

• с инструкция за експлоатация на български език, както и документация, съдържаща препоръки за правилна експлоатация.

**5.1.2.** Доставката и предаването/получаването на автомобилите/оборудването се удостоверява с подписване в два екземпляра на двустранен приемо-предавателен протокол от страните или техни упълномощени представители, след проверка за: отсъствие на явни несъответствия, окомплектовката на доставката и представяне на документите в съответствие с алинея (5.1.1) и съответствие на автомобилите/оборудването с техническите характеристики, представени в техническото предложение на изпълнителя и техническата спецификация на възложителя. Приемо-предавателният протокол съдържа основанието за съставянето му (номер на договора), номер на шаси на автомобилите, модел, марка и кубатура на автомобилите, серийни номера или други идентифициращи оборудването данни, предмет на доставка.

**5.1.3.** Изпълнителят уведомява възложителя писмено в срок от 5 (словом: пет) календарни дни предварително за конкретните дати и час, на която ще се извърши доставката. При предаването на автомобилите със специално предназначение изпълнителят осигурява на възложителя необходимото според обстоятелствата време да ги прегледа за явни несъответствия.

**5.1.4.** При констатиране на явни несъответствия възложителят има право да откаже да подпише приемо-предавателен протокол. В тези случаи страните подписват констативен протокол, в който се описват констатираните несъответствия и се посочва срокът, в който същите ще бъдат отстранени. След отстраняване на несъответствията страните подписват двустранен приемо-предавателен протокол за приемане на доставката. В случай че несъответствията са съществени и не бъдат отстранени в рамките на дадения от възложителя срок или при забавяне на доставката на автомобилите със специално предназначение с повече от 10 (словом: десет) дни, възложителят има право да прекрати договора, както и право да получи неустойка в размер на сумата по гаранцията за изпълнение на договора.

**5.1.5.** Подписването на приемо-предавателния протокол без забележки има силата на приемане на доставката от страна на възложителя, освен в случаите на „скрити несъответствия“, които не могат да бъдат установени при обикновения преглед на автомобилите със специално предназначение. Приемането на доставката на автомобилите със специално предназначение с приемо-предавателния протокол няма отношение към установените впоследствие в гаранционния срок несъответствия.

**5.1.6.** Възложителят се задължава да уведоми писмено изпълнителя за всички скрити несъответствия, които не е могъл да узнае при приемането на доставката, в срок до 5 (словом: пет) дни от узнаването им, но не по-късно от изтичане на гаранционния срок.

**5.1.7.** При наличие на явни несъответствия, посочени в констативния протокол по алинея 5.1.4, и/или при наличие на скрити несъответствия, констатирани от възложителя и съобщени на изпълнителя по реда на алинея 5.1.6, изпълнителят отстранява недостатъците в срока, посочен съответно в констативния протокол, и/или в разумен срок след получаване на уведомлението по алинея 5.1.6, който не може да бъде по-дълъг от 10 (словом: десет) календарни дни.

**5.1.8.** В случаите на несъответствия, посочени в констативния протокол по алинея 5.1.4, възложителят не дължи заплащане на цената по алинея 3.3.2 преди отстраняването им и изпълненията на останалите условия за плащане, предвидени в договора.

**Член 6. Приемане на работата при подизпълнение**

Когато изпълнителят е сключил договор/договори за подизпълнение, работата на подизпълнителите се приема от възложителя в присъствието на изпълнителя и подизпълнителя, по реда и при условията на настоящия договор, приложими към изпълнителя.

**Член 7. Преминаване на собствеността и риска**

Собствеността и рискът от случайно повреждане или погиване на автомобилите със специално предназначение, предмет на доставка, преминава от изпълнителя върху възложителя от датата на подписване на протокола съгласно алинея 5.1.2.

**IV. ПРАВА И ЗАДЪЛЖЕНИЯ НА СТРАНИТЕ**

**Член 8. Права и задължения на изпълнителя**

**8.1.** Изпълнителят се задължава да достави автомобилите със специално предназначение и оборудването, предмет на настоящия договор, отговарящи на техническите параметри, представени в техническото предложение на изпълнителя и на техническата спецификация на възложителя, окомплектовани съгласно изискванията на алинея 5.1.1 и придружени със съответните документи, както и да прехвърли собствеността върху тях на възложителя в договорените срокове и съгласно условията на настоящия договор.

**8.2.** Изпълнителят е длъжен да изпълни задълженията си по договора и да упражнява всичките си права, с оглед защита интересите на възложителя.

**8.3.** Изпълнителят се задължава да извършва текуща поддръжка и гаранционно обслужване в рамките на гаранционния срок, както следва:

**8.3.1.** Гаранционно обслужване на автомобилите - минимум 36 месеца или 100 000 км стандартна заводска гаранция от производителя на автомобилите, считано от датата на прехвърляне на собствеността на автомобилите. Гаранционното обслужване на автомобилите следва да се извършва в оторизирани от производителя сервизи.

**8.3.2.** Гаранционно обслужване на оборудването - минимум 12 месеца стандартна заводска гаранция от производителя, считано от датата на прехвърляне на собствеността. Гаранционното обслужване следва да се извършва в оторизирани от производителя сервизи.

**8.4.** Изпълнителят се задължава да отстранява за своя сметка и в договорените срокове всички несъответствия, повреди, дефекти и/или отклонения на доставените специализирани автомобили, проявени и/или открити в рамките на гаранционните срокове, констатирани и предявени по реда на настоящия договор и съгласно гаранционните условия. Изпълнителят се задължава при отстраняване на повреди, дефекти или недостатъци, както и при извършване на гаранционното обслужване да влага само оригинални резервни части, материали и консумативи.

**8.5.** При точно и навременно изпълнение на задълженията си по настоящия договор, изпълнителят има право да получи цената по договора, съгласно определения начин на плащане.

**8.6.** Изпълнителят се задължава да съхранява всички документи по изпълнението на настоящия договор за период от 3 години след датата на приключване и отчитане на **ПРОГРАМА ИНТЕРРЕГ V-A Румъния-България 2014-2020 г.**, съгласно чл. 88 от Регламент 1083/2006 г.

**8.7.** Изпълнителят се задължава да предостави възможност на Управляващия орган, националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности – Република България и външните одитори да извършват проверки на място на изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта. Такива проверки могат да бъдат извършвани до 3 (три) години след приключването на **ПРОГРАМА ИНТЕРРЕГ V-A Румъния-България 2014-2020 г.**

**8.8.** Изпълнителят се задължава да сключи договор/договори за подизпълнение с посочените в офертата му подизпълнители в срок от 5 (словом: пет) календарни дни от сключване на настоящия договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [14 от ЗОП](http://web.apis.bg/p.php?i=2752471#p28982788).

**8.9.** Изпълнителят има право да иска от възложителя необходимото съдействие за осъществяване на работата по договора, включително предоставяне на нужната информация и документи за изпълнение на договора.

**8.10.** Да предприеме всички необходими стъпки за популяризиране на факта, че проектът се съфинансира от Европейския фонд за регионално развитие. Предприетите за тази цел мерки трябва да са съобразени със съответните правила за информиране, комуникация и реклама, предвидени в чл. 115 § 4 от Регламент 1303/2013 г. и в чл. 3, чл. 4, чл. 5 и Приложение ІІ от Регламент за изпълнение (ЕС) № 821/2014 на Комисията.

**8.11.** Да посочва финансовия принос на Европейските структурни и инвестиционни фондове, предоставен чрез **ПРОГРАМА ИНТЕРРЕГ V-A Румъния-България 2014-2020 г.** в информацията, предоставяна на целевата група по проекта във всякакъв вид документи, свързани с изпълнението на проекта и при всички контакти с медиите. Той трябва да използва логото на ЕС и логото на **ПРОГРАМА ИНТЕРРЕГ V-A Румъния-България 2014-2020 г.**

**8.12.** Да допуска представители на **ПРОГРАМА ИНТЕРРЕГ V-A Румъния-България 2014-2020 г.**, Сертифициращия орган, националните одитиращи и контролни органи, Дирекция „Защита на финансовите интереси на Европейския съюз”, МВР (АФКОС), Европейската комисия, Европейската служба за борба с измамите, Европейската сметна палата и/или техни представители и външни одитори, извършващи проверки, да проверяват, посредством проучване на документацията му или проверки на място, изпълнението на проекта, и да проведат пълен одит, при необходимост, въз основа на разходооправдателните документи, приложени към счетоводните отчети, счетоводната документация и други документи, свързани с финансирането на проекта. Тези проверки могат да се провеждат в срок до 3 (три) години след приключването на **ПРОГРАМА ИНТЕРРЕГ V-A Румъния-България 2014-2020 г.** по отношение на договорите за предоставяне на безвъзмездна финансова помощ по Европейските структурни и инвестиционни фондове в съответствие с изискванията на Регламент № 1303/2013 г. на Съвета, както и до приключване на евентуални административни, следствени или съдебни производства.

**8.13.** Да допусне представители на **ПРОГРАМА ИНТЕРРЕГ V-A Румъния-България 2014-2020 г.**, Сертифициращия орган, националните одитиращи органи, Европейската служба за борба с измамите и/или техни представители и външни одитори, извършващи проверки, да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения, както и приложимото национално законодателство.

**8.14.** Да предостави на служителите или представителите на **ПРОГРАМА ИНТЕРРЕГ V-A Румъния-България 2014-2020 г.**, Сертифициращия орган, националните одитиращи и контролни органи, Дирекция „Защита на финансовите интереси на Европейския съюз“, МВР (АФКОС), Европейската комисия, Европейската служба за борба с измамите, Европейската сметна палата и външни одитори достъп до местата, където се осъществява проектът, в това число и достъп до неговите информационни системи, както и до всички документи и бази данни, свързани с финансово-техническото управление на проекта, както и да направи всичко необходимо, за да улесни работата им. Достъпът, предоставен на служителите или представители на **ПРОГРАМА ИНТЕРРЕГ V-A Румъния-България 2014-2020 г.**, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външни одитори, трябва да бъде поверителен спрямо трети страни без ущърб на публично-правните им задължения. Документите трябва да се съхраняват на достъпно място и да са архивирани по начин, който улеснява проверката, а изпълнителят следва да уведоми представителя на **ПРОГРАМА ИНТЕРРЕГ V-A Румъния-България 2014-2020 г.** за точното им местонахождение.

**8.15.** Да спазва изискванията на Общите насоки за избягване на конфликт на интереси по смисъла на чл. 57 от Регламент (ЕС, Евратом) № 966/2012 г. и за спазване принципа на безпристрастност и независимост при управление на оперативните програми, съфинансирани от Структурните и Кохезионния фондове на ЕС и на чл. 32 от Делегиран регламент № 1268/2012 г. на Комисията и да уведоми незабавно **ПРОГРАМА ИНТЕРРЕГ V-A Румъния-България 2014-2020 г.** за всеки конфликт на интереси, който се появи по време на изпълнението на настоящия договор, или когато е налице неспазване на клаузите за етично поведение.

**8.16.** Да съдейства при извършване на пълна документална проверка, а когато е приложимо: и проверка на място, за удостоверяване извършването на заявените за плащане дейности, на база сключения договор с възложителя, и/или други приложими документи.

**8.17.** Да не разпространява по никакъв начин сведения и факти, станали му известни при изпълнение на настоящия договор, в срок до една година от датата на изтичане на срока му, а именно: от информационната система на възложителя; за пропускателния режим; контрола на достъп; видеонаблюдение и противопожарно известяване; физически и софтуерни мерки за сигурност; разположение и контрол на информационните активи.

**8.18.** Да запознае своите служители с определението за „нередност” и „измама”, както и да докладва за възникнали нередности пред възложителя. По смисъла на този договор, без да противоречи на Регламент 1083/2006 г., чл. 2, т. 7, за нередност се счита всяко нарушение на разпоредба на общностното право, произтичащо от действие или бездействие на стопански субект, което има или би имало като последица нанасянето на вреда на общия бюджет на Европейския съюз, като отчете неоправдан разход.

**8.19.** Изпълнителят е длъжен да следи и докладва за нередности при изпълнението на договора. В случай на установена нередност, изпълнителят е длъжен да възстанови на възложителя всички неправомерно изплатени суми, заедно с дължимите лихви.

**Член 9. Права и задължения на възложителя**

**9.1.** При добросъвестно и точно изпълнение на договора, възложителят се задължава да заплати общата цена по алинея 2.1 от този договор, съгласно условията и по начина, посочен в него.

**9.2.** Възложителят се задължава да приеме доставката на автомобилите със специално предназначение, предмет на договора, по реда на алинея 5.1.2 и следващите, ако отговаря на договорените изисквания, в срок до 5 (словом: пет) дни след писменото му уведомяване.

**9.3.** Възложителят има право да иска от изпълнителя да изпълни доставката на автомобилите на посочения в алинея 4.2 от договора адрес, в срок и без отклонения от договорените изисквания.

**9.4.** Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на договора.

**9.5.** Възложителят има право на рекламация по отношение на доставения по договора автомобил при условията, посочени в настоящия договор.

**9.6.** Възложителят има право да изисква от изпълнителя замяната на несъответстващ с Техническата спецификация и/или дефектен автомобил само при условията на настоящия договор и преди регистрацията му в КАТ, както и отстраняване на несъответствия по реда и в сроковете, определени в настоящия договор и в условията по гаранцията.

**9.7.** Възложителят има право да откаже приемането на доставката, както и да заплати изцяло или частично цената по договора, когато изпълнителят не спазва изискванията на договора и техническата спецификация, докато изпълнителят не изпълни изцяло своите задължения съгласно условията на договора.

**9.8.** Възложителят има право да изисква от изпълнителя да сключи и да му представи копия от договори за подизпълнение с посочените в офертата му подизпълнители.

**9.9.** Възложителят е длъжен да следи и осигурява извършването на поддръжка и сервиз на автомобилите само в оторизиран от производителя на автомобилите сервиз в рамките на гаранционния срок, при условията и сроковете на този договор, съответно при условията на гаранцията.

**9.10.** Възложителят е длъжен да не разпространява под каквато и да е форма всяка предоставена му от изпълнителя информация, имаща характер на търговска тайна и изрично упомената от изпълнителя като такава в представената от него оферта.

**V. ГАРАНЦИОННА ОТГОВОРНОСТ И ГАРАНЦИОННО ОБСЛУЖВАНЕ**

**Член 10.**

**10.1. Гаранционна отговорност**

**10.1.1.** Изпълнителят гарантира пълната функционална годност на доставените автомобили, и оборудването съгласно договореното предназначение, както и съгласно техническото предложение, техническата спецификация и техническите стандарти за качество и безопасност.

**10.1.2.** В рамките на гаранционния срок изпълнителят отстранява, чрез оторизирани от производителите сервизи несъответствия на автомобилите и оборудването, съответно подменя дефектирали части и/или компоненти с нови, съгласно гаранционните условия и техническото предложение на изпълнителя.

**10.1.3.** Рекламационното съобщение на възложителя може да бъде изпратено по факс, телефон, електронна поща или обикновена поща. Изпълнителят е длъжен да осигури преглед на автомобилите/оборудването от свои квалифицирани представители в срок от пет работни дни от получаване на рекламационното съобщение на възложителя. След преглед на автомобилите/ оборудването от квалифицирани представители на оторизираните сервизи се съставя констативен протокол за вида на повредата и/или несъответствието, работите и срокът, необходими за отстраняването ѝ - в два еднообразни екземпляра.

**10.1.4.** Изпълнителят се задължава да отстрани настъпила повреда в срок от 10 (словом: десет) работни дни или по-кратък, считано от датата на констатирането на повредата. При невъзможност за отстраняване на настъпила повреда в срок от 10 (словом: десет) работни дни, изпълнителят осигурява на възложителя оборотен автомобил/оборудване, която се задължава да монтира и въведе в експлоатация, от същия или подобен клас до пълното отстраняване на дефекта/повредата, като гаранционният срок на автомобилите/оборудването в процес на поправяне, се удължава със срока, през който е траело отстраняването на повредата.

**10.2. Гаранционно (сервизно) обслужване**

**10.2.1.** Изпълнителят се задължава да осигури на възложителя гаранционно (сервизно) обслужване на автомобилите и оборудването в гаранционните срокове, посочени в алинея (4.1.2) и (4.1.3), които започват да текат от датата на прехвърляне на собствеността на автомобилите. Изпълнителят се задължава да извършва с предимство сервизно обслужване на автомобилите и оборудването на възложителя по време на целия гаранционен период, в срок не по-късно от 5 (словом: пет) работни дни от постъпване на заявка за обслужване от страна на възложителя. Гаранционното обслужване се осъществява в оторизирани от производителя сервизи, посочени в приложение № 2 към настоящия договор.

**VI. ГАРАНЦИЯ ЗА ИЗПЪЛНЕНИЕ**

**Член 11. Видове гаранции, размер и форма на гаранциите**

**11.1. Видове и размер на гаранциите**

**11.1.1.** Изпълнителят гарантира изпълнението на произтичащите от настоящия договор свои задължения с гаранция за изпълнение в размер на 3% (три процента) от стойността на договора по алинея 2.1 или сумата от ……….. (словом: ………..) лева.

**11.1.2.** Изпълнителят представя документи за внесена гаранция за изпълнение на договора към датата на сключването му.

**11.1.3.** Изпълнителят гарантира авансовото плащане по чл. 3.3.1 от настоящия Договор с гаранция, обезпечаваща авансовото плащане в размер на 100% (сто процента) от стойността на авансовото плащане или сумата от ……………………… (…………) лева.

**11.2. Форма на гаранциите**

**11.2.1.** Изпълнителят избира формата на гаранцията измежду една от следните:

а) парична сума внесена по банковата сметка на възложителя;

б) банкова гаранция;

в) застраховка, която обезпечава изпълнението чрез покритие на отговорността на изпълнителя.

**11.2.2.** Изпълнителят представя документи за внесени гаранции

- за изпълнение на Договора към датата на сключването му;

- за авансово плащане в срок от 30 (тридесет ) календарни дни от подписване на настоящия Договор към фактурата за авансово плащане.

**Член 12. Изисквания по отношение на гаранциите**

**12.1.** Когато гаранцията се представя във вид на парична сума, то тя се внася по следната банкова сметка на възложителя: ………………………………………………………………………

Всички банкови разходи, свързани с преводите на сумата, са за сметка на изпълнителя.

**12.2**. Когато изпълнителят представя банкова гаранция, се представя оригиналът й, като тя е безусловна, неотменяема и непрехвърляема, като покрива 100% (сто процента) от стойността на гаранцията за изпълнението му, със срок на валидност: срока на действие на договора плюс 30 (словом: тридесет) календарни дни.

**12.2.1.** Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

**12.2.2.** Всички банкови разходи, свързани с обслужването на превода на гаранцията, включително при нейното възстановяване, са за сметка на изпълнителя.

**12.3.** Застраховката, която обезпечава изпълнението, чрез покритие на отговорността на изпълнителя, е със срок на валидност срока на действие на договора плюс 30 (словом: тридесет) календарни дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на изпълнителя при пълно или частично неизпълнение на договора и не може да бъде използвана за обезпечение на неговата отговорност по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на изпълнителя.

**Член 13. Задържане и освобождаване на гаранциите**

**13.1.** Възложителят освобождава гаранцията за изпълнение на договора на етапи и при условия, както следва:

**13.1.1**. частично освобождаване в размер на 90% (деветдесет процента) от стойността на договора в размер на ………… (словом: …………) лева, в срок от 30 (словом: тридесет) дни, след приемане на доставката на специализираните автомобили и оборудването и подписване на приемо-предавателните протоколи по алинея (5.1.2), съответно по алинея (5.1.4), без забележки и след регистрацията на автомобилите в КАТ, при липса на възражения по изпълнението и при условие, че сумите по гаранциите не са задържани или не са настъпили условия за задържането им.

**13.1.2.** окончателно освобождаване на остатъчната сума по гаранцията се извършва в срок от 30 (словом: тридесет) календарни дни, след изтичане на последния гаранционния срок на автомобилите и оборудването, посочени в алинея (4.1.2) и (4.1.3) от настоящия договор, при условие че изпълнителят е изпълнил всички свои задължения по договора и сумите по гаранцията не са задържани, или не са настъпили условия за задържането им.

**13.2.** Ако изпълнителят е представил банкова гаранция или застраховка за изпълнение на договора, преди частичното ѝ освобождаване следва да представи гаранция за изпълнение в остатъчния изискуем по договора размер на гаранцията след приспадане на сумите по алинея (13.1.1).

**13.3.** Ако Изпълнителят е внесъл гаранцията за изпълнение на договора по банков път, възложителят освобождава съответната част от нея в срока и при условията на алинея (13.1).

**13.4.** Възложителят не дължи лихви върху сумите по предоставените гаранции, независимо от формата под която са предоставени.

**13.5.** Гаранциите не се освобождават от възложителя, ако в процеса на изпълнение на договора е възникнал спор между страните относно неизпълнение на задълженията на изпълнителя и въпросът е отнесен за решаване пред съд.

**13.6.** Възложителят има право да задържи изцяло или частично гаранцията за изпълнение при пълно или частично неизпълнение на задълженията по настоящия договор от страна на изпълнителя и/или при разваляне или прекратяване на настоящия договор по вина на изпълнителя. В тези случаи възложителят има право да задържи от гаранцията за изпълнение суми, покриващи отговорността на изпълнителя за неизпълнението.

**13.7.** Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия договор поради неизпълнение на задълженията на изпълнителя.

**13.8.** В случай на задържане от възложителя на суми от гаранциите изпълнителят е длъжен в срок до 5 (словом: пет) работни дни да допълни съответната гаранция до размера ѝ, уговорен в алинея (11.1), като внесе усвоената от възложителя сума по сметка на възложителя, или учреди банкова гаранция за сума в размер на усвоената или да дозастрахова отговорността си до размера в алинея (11.1).

**VII. НЕУСТОЙКИ**

**Член 14.**

**14.1.** При забавено изпълнение на задължения по договора от страна на изпълнителя в нарушение на предвидените в този договор срокове, същият заплаща на възложителя неустойка в размер на 0,5% от сумата по алинея 2.1 за всеки просрочен ден, но не повече от 20% от сумата по алинея 2.1.

**14.2.** При забава на възложителя за изпълнение на задълженията му за плащане по договора, същият заплаща на изпълнителя неустойка в размер на 0,5% от дължимата сума по алинея 2.1 за всеки просрочен ден, но не повече от 20% от размера на забавеното плащане.

**14.3.** При системно (три и повече пъти) неизпълнение на задълженията за гаранционно обслужване и/или гаранционни ремонти в срока на гаранцията, изпълнителят дължи на възложителя неустойка в размер на 5% (пет процента) от цената по алинея (2.1.).

**14.4.** Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение, като възложителят има право да усвои съответните суми по настоящия член от предоставените гаранции.

**14.5.** Неустойките се заплащат незабавно, при поискване от възложителя, по следната банкова сметка: …………………………………………………………………………………………………...

В случай че банковата сметка на възложителя не е заверена със сумата на неустойката в срок от 3 (словом: три) работни дни от искането на възложителя за плащане на неустойка, възложителят има право да задържи съответната сума от гаранцията за изпълнение.

**VIII. ПОДИЗПЪЛНИТЕЛИ**

**Член 15. Общи условия приложими към подизпълнителите**

**15.1.** За извършване на дейностите по договора изпълнителят има право да ползва само подизпълнителите, посочени от него в офертата, въз основа на която е избран за изпълнител.

**15.2.** Процентното участие на подизпълнителите в цената за изпълнение на договора не може да бъде различно от посоченото в офертата на изпълнителя.

**15.3.** Изпълнителят може да извършва замяна на посочените подизпълнители за изпълнение на договора, както и да включва нови подизпълнители в предвидените в ЗОП случаи и при предвидените в ЗОП условия.

**15.4.** Независимо от използването на подизпълнители, отговорността за изпълнение на настоящия договор е на изпълнителя.

**15.5.** Сключването на договор с подизпълнител, който не е обявен в офертата на изпълнителя и не е включен по време на изпълнение на договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на изпълнителя, се счита за неизпълнение на договора и е основание за едностранно прекратяване на договора от страна на възложителя и за усвояване на пълния размер на гаранцията за изпълнение.

**Член 16. Договори с подизпълнители**

При сключването на договорите с подизпълнителите, оферирани в офертата на изпълнителя, последният е длъжен да създаде условия и гаранции, че:

а) приложимите клаузи на договора са задължителни за изпълнение от подизпълнителите;

б) действията на подизпълнителите няма да доведат пряко или косвено до неизпълнение на договора;

в) при осъществяване на контролните си функции по договора възложителят ще може безпрепятствено да извършва проверка на дейността и документацията на подизпълнителите.

**Член 17. Разплащане с подизпълнители**

**17.1.** Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част директно на подизпълнителя.

**17.2.** Разплащанията по член (17.1) се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

**17.3.** Към искането по алинея (17.2) изпълнителят предоставя становище, от което да е видно дали оспорва плащанията или част от тях като недължими.

**17.4.** Възложителят има право да откаже плащане по алинея (17.2), когато искането за плащане е оспорено, до момента на отстраняване на причината за отказа.

**IX. УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Член 18.**

**18.1.** Настоящият договор се прекратява в следните случаи:

а) по взаимно съгласие на страните, изразено в писмена форма;

б) с изтичане на уговорения срок;

в) когато са настъпили съществени промени във финансирането на обществената поръчка – предмет на договора, извън правомощията на възложителя, които той не е могъл или не е бил длъжен да предвиди или да предотврати – с писмено уведомление от възложителя, веднага след настъпване на обстоятелствата;

г) при настъпване на невиновна невъзможност за изпълнение, непредвидено или непредотвратимо събитие от извънреден характер, възникнало след сключването на договора („непреодолима сила“) за срок по-дълъг от 30 (словом: тридесет) календарни дни.

**18.2.** Възложителят може да прекрати договора без предизвестие, с уведомление, изпратено до изпълнителя:

а) когато изпълнителят забави изпълнението на задължение по настоящия договор с повече от 10 (словом: десет) дни;

б) при системно (три и повече пъти) неизпълнение на изпълнителя на задълженията за гаранционно обслужване и/или гаранционни ремонти в срока на гаранцията; или при пълно неизпълнение на задълженията на изпълнителя за гаранционно обслужване и/или извършване на гаранционни ремонти в срока по гаранцията;

в) използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на възложителя и в съответствие със ЗОП и настоящия договор.

**18.3.** Възложителят прекратява договора в случаите по чл. 118, ал. 1 от ЗОП, без да дължи обезщетение на изпълнителя за претърпени от прекратяването на договора вреди, освен ако прекратяването е на основание чл. 118, ал. 1, т. 1 от ЗОП.

**18.4.** Прекратяването става след уреждане на финансовите взаимоотношения между страните за извършените от страна на изпълнителя и одобрени от възложителя дейности по изпълнение на договора.

**18.5.** Възложителят може да развали договора по реда и при условията предвидени в него или в приложимото законодателство.

**Член 19.**

Настоящият договор може да бъде изменян или допълван от страните при условията на чл. 116 от ЗОП.

**X. НЕПРЕОДОЛИМА СИЛА**

**Член 20.**

**20.1.** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

**20.2.** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

**20.3.** Докато трае непреодолимата сила, изпълнението на задължението се спира.

**20.4.** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

**XI. КОНФИДЕНЦИАЛНОСТ**

**Член 21.**

**21.1.** Страните се съгласяват да третират като конфиденциална следната информация, получена при и по повод изпълнението на договора: …………………………………………………………………………………….

**21.2.** Никоя страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на договора и след поемане на съответните задължения за конфиденциалност.

**XII. ДОПЪЛНИТЕЛНИ РАЗПОРЕДБИ**

**Член 22.**

За всички неуредени в настоящия договор въпроси се прилага действащото българско законодателство.

**Член 23**.

**23.1.** Упълномощени представители на страните, които могат да приемат и правят изявления по изпълнението на настоящия договор са:

|  |  |
| --- | --- |
| **ЗА ВЪЗЛОЖИТЕЛЯ:**  …………………………………………..  Телефон: …………………………..  Email: ………………………………… | **ЗА ИЗПЪЛНИТЕЛЯ:**  ………………………………………….  Телефон: ………………………….  Email: ………………………………. |

**23.2.** Всички съобщения и уведомления, свързани с изпълнението на този договор, следва да съдържат наименованието и номера на договора, да бъдат в писмена форма за действителност.

**23.3.** Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

**23.4.** Официална кореспонденция между страните се разменя на посочените в настоящия договор адреси на управление, освен ако страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 23, се счита за валидно изпратена и получена от другата страна.

**23.5.** Всички съобщения и уведомления се изпращат по пощата с препоръчана пратка или по куриер. Писмените уведомления между страните по настоящия договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Член 24**.

Изпълнителят няма право да прехвърля своите права или задължения по настоящия договор на трети лица, освен в случаите, предвидени в ЗОП.

**Член 25**.

**25.1.** Всички спорове, породени от този договор или отнасящи се до него, ще бъдат разрешавани първо по извънсъдебен ред чрез преговори между двете страни, като в случай на спор всяка страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

**25.2.** В случай на непостигане на договореност по реда на предходната алинея, всички спорове, породени от този договор или отнасящите до него, включително спорове породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще бъдат решавани от компетентния български съд.

**Член 26**.

Нищожността на някоя от клаузите по договора или на допълнително уговорени условия не води до нищожност на друга клауза или на договора като цяло.

**Член 27.**

При подписването на настоящия договор се представиха следните документи:

1…………………………….

2…………………………….

3…………………………….

Неразделна част от настоящия договор са следните приложения:

1. Приложение № 1 – техническа спецификация на възложителя;

2. Приложение № 2 – техническо предложение на изпълнителя;

3. Приложение № 3 – ценово предложение на изпълнителя.

Настоящият договор се подписа в четири еднообразни екземпляра – три за възложителя и един за изпълнителя.

|  |  |
| --- | --- |
| **ЗА ВЪЗЛОЖИТЕЛЯ:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **инж. ТОШКО ПЕТКОВ**  **КМЕТ НА ОБЩИНА ДОБРИЧКА** | **ЗА ИЗПЪЛНИТЕЛЯ:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **[●]** |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ГЛАВЕН СЧЕТОВОДИТЕЛ**